**LĒMUMS**

LIEPĀJĀ

|  |  |  |
| --- | --- | --- |
| 2020.gada 20.februārī |  Nr.68/3(prot. Nr.3, 32.§) | Nr.233  |

Par zemesgabala, Lapu ielas, blakus

nekustamajam īpašumam Piltenes ielā 4,

daļas, nomas līguma termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma “Par pašvaldībām” 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 29.1.apakšpunktu un 53.punktu, izskatot biedrības “PILTENES 4” 2019.gada 23.janvāra iesniegumu Nr.IE-02/2020 “Par 2015.gada 18.jūnija Zemes nomas līguma (Lapu iela daļa) pagarināšanu”, zemes nomas līgumu, kas 2015.gada 18.jūnijā noslēgts starp Liepājas pilsētas pašvaldību un biedrību “PILTENES 4”, Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 3.februāra priekšlikumu (sēdes protokols Nr.2) un Liepājas pilsētas domes pastāvīgās Pilsētas attīstības komitejas 2020.gada 13.februāra lēmumu (sēdes protokols Nr.2), LIEPĀJAS PILSĒTAS DOME

N O L E M J :

1. Pagarināt biedrībai “PILTENES 4” (reģistrācijas Nr.40008195621; juridiskā adrese: Piltenes iela 4-10, Liepāja), kā dzīvojamās mājas Piltenes ielā 4 pārvaldniekam (apsaimniekotājam), līguma par zemesgabala, Lapu ielas (kadastra apzīmējums 1700 011 0454) Liepājā daļas 298 kv.m platībā, iznomāšanu termiņu uz laiku līdz 2025.gada 17.jūnijam autostāvvietām mājas Piltenes ielā 4 iedzīvotājiem.

2. Uzdot Liepājas pilsētas pašvaldības iestādei “Nekustamā īpašuma pārvalde” viena mēneša laikā no lēmuma pieņemšanas dienas sagatavot 2015.gada 18.jūnijā noslēgtajā zemes nomas līgumā par zemesgabala, Lapu ielas (kadastra apzīmējums 1700 011 0454), blakus nekustamajam īpašumam Piltenes ielā 4, daļas, iznomāšanu grozījumu un izteikt līguma 2.sadaļu “LĪGUMA TERMIŅŠ” šādā redakcijā:

“Līgums stājas spēkā ar abpusējas parakstīšanas dienu un ir spēkā līdz 2025.gada 17.jūnijam”.

3. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt zemes nomas līguma grozījumu, kā arī bez atsevišķa Liepājas pilsētas domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja biedrības “PILTENES 4” vainas dēļ grozījums 2015.gada 18.jūnijā noslēgtajā zemes nomas līgumā par zemesgabala, Lapu ielas daļas, nomu netiek noslēgts viena mēneša laikā no lēmuma pieņemšanas dienas, zemesgabala daļa atbrīvojama.

5. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Nekustamā īpašuma pārvaldei, nomniekam |